 ROMÂNIA							      	          
JUDEŢUL TIMIŞ						            		 
MUNICIPIUL TIMIŞOARA                                    			      
DIRECŢIA GENERALĂ D.P.P.R.U.
SERVICIUL E.M.S.U.P.
NR. 

RAPORT DE SPECIALITATE
referitor la Proiectul de hotărâre privind aprobarea Studiului de Fezabilitate pentru obiectivul „Retehnologizare gospodarie de combustibil CET Sud pentru utilizarea combustibil alternativ biomasa”

            Având în vedere Referatul de aprobare nr. SC2020 - 	       /    		           al Primarului Municipiului Timişoara şi Proiectul de hotărâre privind aprobarea Studiului de Fezabilitate pentru obiectivul „Retehnologizare gospodarie de combustibil CET Sud pentru utilizarea combustibil alternativ biomasa”
Facem următoarele precizări:
Studiul de Fezabilitate,  a fost întocmit în 2019 de Compania Locala de Termoficare COLTERM SA şi pus la dispoziţia Municipiului Timişoara prin adresa COLTERM SA nr. 1496/27.01.2020 înregistrată la Primăria Municipiului Timişoara cu nr. CDE2020-000081/28.01.2020 pentru aprobare şi însuşire în vederea executării lucrărilor. În urma verificarii documentaţiei  şi a observaţiilor efectuate de către Serviciul E.M.S.U.P. - Compartimentul T.R.G. din cadrul Primăriei Municipiului Timişoara, Studiul de Fezabilitate a fost revizuit de Compania Locala de Termoficare COLTERM SA şi retransmis cu adresa nr. RE2020-000658/24.04.2020 Primăriei Municipiului Timişoara. Studiul de Fezabilitate revizuit a fost însuşit de catre Serviciul E.M.S.U.P. - Compartimentul T.R.G. pentru promovarea unui proiect de hotărâre pentru aprobarea acestei documentaţii de către Consiliul Local şi realizarea obiectivului de investiţii. Obiectivul de investiţii va fi implementat de Municipiul Timişoara, iar după finalizarea lucrărilor va fi cuprins în patrimoniul Municipiului Timişoara. 
Compania Locala de Termoficare COLTERM SA este operatorul de termoficare pentru Municipiul Timişoara, acoperind producţia (prin CT Centru, CET Sud şi centrale termice insulare), transportul şi distributia agentului termic necesar producerii căldurii şi apei calde menajere. Sursa de producere a energiei termice care face obiectul studiului de fezabilitate este CET Sud Timişoara. Suprafaţa şi situaţia juridică a terenului care este vizat pentru realizarea obiectivului de investiţie, respectiv CET Sud, este intabulată în domeniul privat al statului. 
CET Sud este o centrală electrică de termoficare care functionează pe lignit, cu combustibil suport gaze naturale. 
Principalele inconveniente ale funcţionării actuale ale cazanelor de abur din punctul de vedere a funcţionării sunt:
· Combustibilul primar a cazanelor este lignitul – combustibil care prin ardere eliberează dioxid de carbon (gaz cu efect de sera), fapt ce implică achizitionarea de certficate de gaze cu efect de seră.
· Prin construcţie, cazanele de abur fiind echipate cu arzătoare cu cărbune pulverizat, nu acceptă uşor modificarea combustibilului de bază. 
Investiţia vizează retehnologizarea gospodariei de combustibil solid, adaptarea acesteia la folosirea de combustibil adiţional, biomasa, ce va inlocui – parţial – combustibilul primar (carbune) necesar functionarii cazanelor CA1,2,3 din CET Sud Timişoara astfel încât cazanele de abur existente să poată să functioneze cu combustibil alternativ – biomasă.
	Gospodaria de biomasă trebuie sa asigure prepararea biomasei rezultate din toaletarea arborilor din parcurile şi spaţiile verzi de pe teritoriul municipiului Timişoara.
Anterior prezentului proiect, a fost elaborat un studiu de soluţie de către proiectantul cazanelor – SC ICPET SA, care a prezentat urmatoarele concluzii:
· În cazanele de abur CA 1, 2, 3 de 100 t/h de la CET Sud Timişoara pe combustibil lignit cu flacara suport pe gaze naturale se poate utiliza prin co-ardere, fără modificări constructive sau funcţionale, biomasă de pana la 10 % aport caloric.
· Biomasa utilizată este formată din deşeuri de lemn (tocături de crengi şi/sau arbori de salcâm şi/sau salcie energetică) rezultate din toaletarea spaţiilor verzi de pe teritoriul municipiului Timişoara 
· Cantitatea de biomasă ce poate fi folosită este de cca. 20.000 tone/sezon.
· Granulaţiile (dimensiunile) optime propuse ale biomasei din tocături lemnoase sunt:   0 – 5 mm.  
În prezent CET Sud Timişoara produce energie termică prin valorificarea energetică a lignitului, media cosumului de cărbune pentru producerea energiei termice cu cele trei cazane de abur existente fiind de 300.000 tone lignit pe sezon iar de gaze naturale pentru suport 12.900.000 Nm3 pe sezon.
Avand în vedere cele de mai sus, apariţia oportunităţii de utilizare a biomasei rezultate din toaletarea spaţiilor verzi din zona Municipiului Timişoara ca sursa regenerabilă de energie, conduce la:
· Reducerea gazelor cu efect de seră prin prepararea  agentului termic cu energie provenită din arderea biomasei;
· Creşterea ponderii utilizării energiei regenerabile în cantitatea de energie termică produsa în CET Sud Timişoara;
· Creşterea eficienţei economice a producerii energiei termice în CET Sud prin reducerea costului combustibilului – lignit proportional cu cantitatea de biomasă arsă. 

Având în vedere cele menţionate anterior, apreciem că proiectul de hotărâre privind aprobarea Studiului de Fezabilitate pentru obiectivul „Retehnologizare gospodarie de combustibil CET Sud pentru utilizarea combustibil alternativ biomasa” îndeplineşte condiţiile pentru a fi supus dezbaterii şi aprobării plenului consiliului local.

